Poliţia Capitalei a anunţat, miercuri, că poliţişti de la Serviciul de Investigaţii Criminale au pus în executare, marţi, 21 de mandate de percheziţie, în municipiul Bucureşti şi judeţul Ilfov, la domiciliul a 17 persoane, precum şi la sediile unor instituţii, într-un dosar penal de fals informatic în formă continuată (peste 2.800 de acte materiale) şi înşelăciune (peste 1.300 de acte materiale).
Utilizarea Ozempic si a altor produse "minune" pentru slăbit a scăpat de sub control, efectele sunt GRAVE. Alertă mondială
”În fapt, în perioada ianuarie 2023 - ianuarie 2024, o femeie, în vârstă de 32 de ani, având calitatea de asistent medical şi recepţioneră în cadrul unei clinici medicale private, cu punct de lucru în Sectorul 1, ar fi falsificat reţete, prin introducerea unor date fictive în sistemul informatic, pentru a intra în posesia unor medicamente în mod gratuit şi pentru a le vinde în afara cadrului legal. Probatoriul administrat a relevat că, în urma falsificării reţetelor, medicamentele ar fi fost obţinute în baza unei înţelegeri prealabile cu alţi angajaţi ai unui lanţ de farmacii, dar şi cu sprijinul altor persoane, apropiaţi ai asistentei medicale în cauză, şi vândute fie prin intermediul platformelor comerciale, fie prin intermediul reţelelor de socializare”, a transmis sursa citată.
Operațiunea "Blocada", în online. Peste 250 de site-uri care vindeau medicamente pentru slăbit și diabet contrafăcute au fost închise: care erau principalele piețe de desfacere
În urma investigaţiilor, s-a stabilit că falsificarea era efectuată de către asistentă cu sprijinul şi cu acordul a patru medici, angajaţi în cadrul aceluiaşi punct de lucru al clinicii private, care nu aveau competenţa necesară să le prescrie.
Astfel, luni a fost dispusă efectuarea în continuare a urmăririi penale faţă de 13 persoane, cu vârste cuprinse între 25 şi 47 de ani.
În vederea administrării materialului probator, marţi, poliţiştii au făcut 21 de percheziţii domiciliare, în Bucureşti şi în judeţul Ilfov, în urma cărora au identificat şi ridicat mai multe bunuri de interes în cauză.
De asemenea, persoanele vizate au fost duse la audieri, în baza mandatelor de aducere care au fost puse în aplicare, faţă de 13 dintre acestea a fost dispusă măsura reţinerii pentru 24 de ore, urmând a fi prezentate în faţa instanţei cu propuneri legale.
Cercetările sunt continuate de către poliţişti din cadrul Serviciului de Investigaţii Criminale, sub supravegherea Parchetului de pe lângă Judecătoria Sectorului 1, sub aspectul săvârşirii infracţiunilor de fals informatic în formă continuată şi înşelăciune, prejudiciul fiind de peste 1.000.000 de lei.
Doze falsificate ale unor medicamente pentru diabet, folosite și în tratarea obezității, descoperite în Belgia! Probleme similare și în Germania și Austria
Acţiunea a beneficiat de sprijinul Serviciului Grupuri Infracţionale Violente, Serviciul Furturi de Autovehicule, Serviciilor de Investigaţii Criminale din cadrul sectoarelor 1, 3, 4, 5 şi 6 Poliţie, Serviciul pentru Acţiuni Speciale, dar şi cu sprijinul poliţiştilor din cadrul Serviciului Criminalistic.
Potrivit unor surse judiciare citate de News.ro, este vorba despre o reţea care făcea trafic cu Ozempic, medicament prescris pentru persoanele cu diabet, dar care a început să fie vândut pe piaţa neagră, pentru slăbit, în pofida avertismentelor medicilor care afirmă că efectele utilizării de către persoane care nu au diabet pot fi devastatoare pentru sănătate.